b"\n_START_ARTICLE_\nHiperpotass\xc3\xa8mia\n_START_SECTION_\nSignes i s\xc3\xadmptomes\n_START_PARAGRAPH_\nEls s\xc3\xadmptomes s\xc3\xb3n bastant inespec\xc3\xadfics i generalment inclouen malestar, palpitacions i debilitat muscular, i una hiperventilaci\xc3\xb3 lleu pot indicar una resposta compensat\xc3\xb2ria a una acidosi metab\xc3\xb2lica, que \xc3\xa9s una de les possibles causes d'hiperpotass\xc3\xa8mia.  Sovint, per\xc3\xb2, el problema es detecta durant la realitzaci\xc3\xb3 d'an\xc3\xa0lisis de sang per a un trastorn m\xc3\xa8dic, o que nom\xc3\xa9s ve a l'atenci\xc3\xb3 m\xc3\xa8dica despr\xc3\xa9s d'haver desenvolupat complicacions, com una arr\xc3\xadtmia card\xc3\xadaca o una mort sobtada._NEWLINE_Durant la presa d'historial m\xc3\xa8dic, un metge es centrar\xc3\xa0 en una malaltia renal i en l'\xc3\xbas d'alguns medicaments (vegeu m\xc3\xa9s avall), ja que aquestes s\xc3\xb3n les principals causes.  La combinaci\xc3\xb3 de dolor abdominal, hipogluc\xc3\xa8mia i hiperpigmentaci\xc3\xb3, sovint en el context d'una hist\xc3\xb2ria d'altres trastorns autoimmunes, poden ser signes d'una malaltia d'Addison, que llavors \xc3\xa9s una emerg\xc3\xa8ncia m\xc3\xa8dica.\n_START_SECTION_\nTractament\n_START_PARAGRAPH_\nQuan es produeixen arr\xc3\xadtmies, o quan els nivells de potassi s\xc3\xb3n superiors a 6,5 mmol/l, cal baixar urgentment els nivells de potassi. Diversos agents que s'utilitzen disminueixen els nivells de K transit\xc3\xb2riament. La seva elecci\xc3\xb3 dep\xc3\xa8n del grau i de la causa de la hiperpotass\xc3\xa8mia, i d'altres aspectes de la situaci\xc3\xb3 del pacient._NEWLINE_El potassi es pot unir a alguns f\xc3\xa0rmacs del tracte gastrointestinal, com per exemple el poliestirensulfonat c\xc3\xa0lcic (Resincalcio\xc2\xa9)._NEWLINE_Els di\xc3\xbcr\xc3\xa8tics de la nansa (furosemida, torasemida) poden augmentar l'excreci\xc3\xb3 renal de potassi en persones amb una funci\xc3\xb3 renal intacta."